Eiropas Parlamenta 2007. gada 26. aprīļa rezolūcija par iniciatīvu attiecībā uz vispasaules moratoriju nāvessodam



Oficiālais Vēstnesis 074 E , 20/03/2008 Lpp. 0775 - 0776



P6_TA(2007)0166 Vispasaules moratorijs nāvessodam Eiropas Parlamenta 2007. gada 26. aprīļa rezolūcija par iniciatīvu attiecībā uz vispasaules moratoriju nāvessodam Eiropas Parlaments, - ņemot vērā 2007. gada 1. februāra rezolūciju par iniciatīvu attiecībā uz vispasaules moratoriju nāvessodam [1], - ņemot vērā 1998. gada 29 jūnija ES politikas pamatnostādnes par nāvessodu attiecībā uz trešām valstīm, - ņemot vērā 2007. gada 1. līdz 3. februārī Parīzē notikušā pret nāvessodu vērstā Pasaules trešā kongresa noslēguma deklarāciju, - ņemot vērā paziņojumu, ko ES prezidentūra par nāvessoda atcelšanu sniedza 2006. gada 19. decembrī ANO Ģenerālajā asamblejā un kuru parakstīja sākotnēji 85 valstis, kas pārstāv dažādas ģeogrāfiskas teritorijas, - ņemot vērā paziņojumu, ko ES prezidentūra Eiropas Savienības vārdā lasīja ANO Cilvēktiesību padomes ceturtajā sesijā 2007. gada 29. martā, - ņemot vērā sabiedrības atbalstu moratorijam, ko ANO ģenerālsekretārs pauda savā vēstījumā, nesen viesojoties Romā, - ņemot vērā Reglamenta 103. panta 2. punktu, A. tā kā aicinājums noteikt vispārēju moratoriju attiecībā uz nāvessodu ir stratēģisks risinājums ceļā uz nāvessoda atcelšanu visās valstīs; B. tā kā 2007. gada 1. februāra rezolūcijā ES prezidentūrai tika adresēts aicinājums steidzami iesniegt rezolūciju pašreizējai ANO Ģenerālā asamblejai un informēt Eiropas Parlamentu par sasniegtajiem rezultātiem; tā kā pašlaik neviena rezolūcija nav iesniegta pašreizējai ANO Ģenerālai asamblejai; C. tā kā paziņojumu, ko Eiropas Savienība sniedza ANO Ģenerālajā asamblejā 2006. gada 19. decembrī šobrīd ir parakstījušas 88 valstis no dažādām ģeogrāfiskām teritorijām; 1. atkārto ES dalībvalstīm adresēto aicinājumu panākt atbalstu paziņojumam trešās valstīs; 2. mudina ES turpināt darbību, izmantojot pašreizējās iespējas un aicina ES dalībvalstis un ES nekavējoties, ar citu kontinentu valstu līdzatbalstu, iesniegt pašreizējai ANO Ģenerālajai asamblejai rezolūciju par vispārēju moratoriju nāvessodam; 3. aicina ES Prezidentūru mudināt tās valstis, kuras nav parakstījušas un ratificējušas Starptautiskā pakta par pilsoniskajām un politiskajām tiesībām Otro fakultatīvo protokolu, kā arī tās valstis, kuras nav parakstījušas Eiropas Cilvēktiesību Konvencijas protokolu Nr. 13 par nāvessodu, to izdarīt; 4. pilnībā atbalsta Pasaules trešā kongresa noslēguma deklarāciju un paredz to īstenot, jo īpaši attīstot vispārējas pret nāvessodu vērstas kampaņas parlamentāro dimensiju un šo tēmu risinot Parlamentu sadarbības delegācijās un piedaloties ĀKK un ES Apvienotā parlamentārā asamblejā, kā arī Eiropas un Vidusjūras reģiona valstu parlamentārā asamblejā; 5. aicina Padomi un Komisiju izmantot visas iespējas, lai sniegtu atbalstu reģionālām nāvessoda atcelšanas koalīcijām; 6. aicina visas Eiropas Savienības iestādes kopā ar Eiropas Padomi atbalstīt pasaules dienu pret nāvessodu, 10. oktobri no 2007. gada un turpmāk pasludinot par Eiropas dienu pret nāvessodu, un atbalsta iniciatīvu rīkot plašu Eiropas konferenci pret nāvessodu saistībā ar šo dienu; pilnvaro priekšsēdētāju pārstāvēt Eiropas Parlamentu kopā ar attiecīgo delegāciju šajā pasākumā; 7. uzdod tā priekšsēdētājam nosūtīt šo rezolūciju Padomei, Komisijai, ES dalībvalstīm, ANO ģenerālsekretāram, ANO Ģenerālās asamblejas priekšsēdētājam un ANO dalībvalstīm. [1] Pieņemtie teksti, P6_TA(2007)0018. --------------------------------------------------